Μπάρες crunch με σοκολάτα και φυστικοβούτυρο
Με λιωμένη σοκολάτα, φυστικοβούτυρο και δημητριακά ρυζιού φτιάχνουμε στα γρήγορα τραγανές μπάρες crunch.
300 γρ. κουβερτούρα ψιλοκομμένη ή σταγόνες κουβερτούρας , 160 γρ. φυστικοβούτυρο ή άλλο βούτυρο ξηρού καρπού (π.χ. αμυγδαλοβούτυρο, φουντουκοβούτυρο κ.λπ.) , 1 τσιμπιά αλάτι (προαιρετικά) , 90 γρ. τραγανά δημητριακά ρυζιού τύπου rice crispies (τα βρίσκουμε στα μεγάλα σούπερ μάρκετ, στα ράφια με τα δημητριακά πρωινού, αλλά και σε μαγαζιά με βιολογικά τρόφιμα)
Για να φτιάξουμε τις μπάρες crunch με σοκολάτα και φυστικοβούτυρο ξεκινάμε και λιώνουμε την κουβερτούρα με το φιστικοβούτυρο και το αλάτι σε μπεν μαρί.Ανακατεύουμε συνεχώς μέχρι να γίνει ένα λείο μείγμα και αποσύρουμε.Αδειάζουμε τα δημητριακά ρυζιού σε ένα μπολ και από πάνω ρίχνουμε τη λιωμένη σοκολάτα. Ανακατεύουμε πολύ καλά.Βουτυρώνουμε ελαφρώς μια μακρόστενη φόρμα του κέικ και στρώνουμε στο εσωτερικό της μια λαδόκολλα.Αδειάζουμε το μείγμα μέσα στη φόρμα και το πιέζουμε προς τα κάτω, να απλώσει ομοιόμορφα. Τοποθετούμε στην κατάψυξη για 1 ώρα, μέχρι να σταθεροποιηθεί.Ξεφορμάρουμε το μείγμα τραβώντας τις άκρες της λαδόκολλας. Με ένα μαχαίρι κόβουμε σε μακρόστενες μπάρες με πλάτος περίπου 2,5 εκ.Οι μπάρες crunch διατηρούνται στο ψυγείο για αρκετές μέρες.
Δημητριακά,Σοκολάτα,Κεράσματα